Žmórc
Žmórc abo Šmórc (němsce Schmoritz) je 412 metrow wysoka hora, kotraž słuša k sewjernemu hórskemu rjećazej Łužiskich horach a leži njedaloko Budyšina.
Wobsah
Połoženje[wobdźěłać]
Susodne hory su tróšku wyši Lubin w zapadźe a niši Lubjenc w sewjerowuchodźe. W juhowuchodźe přizamknje so Čornobóski rjećaz. Pod Žmórcom leža wjeski Bónjecy w sewjerozapadźe, Lubjenc w sewjeru, Splósk we wuchodźe, Chójnica w juhowuchodźe a Chójnička kaž tež Kózły w juhu. Wjeršk namaka so na teritoriju Budestečanskeje gmejny.
Mjeno[wobdźěłać]
Mjeno hory pochadźa wot serbskeho słowa šmrěk (regionalnje tež šmrjok).
Stawizny[wobdźěłać]
Na Žmórcu nadeńdźe so kamjentny, dwójny kołojty nasyp ze zornowcowych błokow, kotrehož twarcy znaći njejsu. Nutřkowny nasyp ma přeměr wot 60 do 90 metrow a wysokosć wot hač do 3 metrow. Wonkowny nasyp měri wokoło 170 metrow w přeměrje. W srjedźišću nutřkowneho koła namaka so kumštnje wuhrjebana jama, kotraž so jako rubježna jama mjenuje. Po powědkach bě hród na wjeršku něhdy přez tajny tunl z Budyskim starym městom zwjazany.[1]
Při wurywanju w lětach 1904–06 namakaše Richard Needon tam mjez druhim železowu žahlinu, wuhlo, powostanki małych škrěwakow a keramiku.[2] Cyły kompleks je husće zarosćeny a steji wot lěta 1971 jako zemski pomnik pod škitom.
W lěće 1584 kupi město Budyšin wjesku Lubjenc hromadźe z Žmórcom jako narunanje za zhubjeny Lubin a wužiwa hórski lěs wot tutoho časa jako hajniski rewěr.
gle_Latn szl_Latn slk_Latn slv_Latn szl_Latn hrv_Latn hrv_Latn szl_Latn szl_Latn szl_Latn ces_Latn